по-горе, значително възпрепятства разследването. Всъщност тя сериозно затруднява Комисията да достигне до точни и обосновани констатации по отношение на тази схема за субсидиране.
 (223)
 Wilmar представи коментари, че поисканата информация на първо място не е необходима по смисъла на член 28 от основния регламент и че във всеки случай частичната информация, предоставена от дружеството, съответства на член 28, параграф 3 от основния регламент. Wilmar също така посочи, че не разполага с информацията, която не е предоставило.
 (224)
 Във връзка с това Комисията отбеляза, че твърдението, че Wilmar не е могло да проследи тази информация, не може да бъде прието, тъй като зависи от технически проблем, който се твърди, че прекомерно затруднява извличането на информацията. Поради това Комисията е на мнение, че Wilmar Group разполага с тази информация и е било в състояние да я извлече, за да предостави пълен отговор на писмото във връзка с неизяснени въпроси.
 (225)
 Второ, поисканата информация е необходима, особено с оглед на факта, че напълно липсва съответното количество данни относно размера на освободеното мито върху вноса. Следователно това пречи на Комисията да определи точния размер на субсидията, получена от Wilmar Group по тази схема.
 (226)
 Комисията освен това отбеляза, че твърдението на Wilmar, че тя повече не е поискала тази информация, е неприемливо. По време на посещението на място Комисията е попитала дали липсващата информация е на разположение и си е отбелязала, че това не е така.
 (227)
 Следователно Комисията се базира частично на наличните факти за своите констатации във връзка с тези аспекти на разследването в съответствие с член 28 от основния регламент.
 3.4.2. Анализ
 3.4.2.1. Финансово участие
 (228)
 По причините, представени по-долу, Комисията счете, че освобождаването от мито върху вноса на машини, предоставено чрез схемата за безмитни зони, представлява финансово участие на ПИ в полза на производителите износители под формата на приходи, от които правителството се е отказало.
 (229)
 Както е посочено по-горе в съображения 216—218, предприятията в безмитните зони се ползват от i) освобождаването от мито върху вноса за внесени машини и суровини и ii) освобождаването от ДДС върху внесени машини и суровини. Както митото върху вноса, така и ДДС не се начисляват, докато внесените стоки не бъдат продадени на вътрешния пазар. Това означава, че дружествата в безмитните зони може никога да не платят мито върху вноса, както и ДДС, за стоки, които не напускат безмитната зона, като машини, или за такива, които директно се изнасят.
 (230)
 Комисията също отбеляза, че всички производители износители са се ползвали от тази схема, изключително при вноса на машини и резервни части за своите заводи за производство на биодизел. Тъй като основната суровина за производството на биодизел всъщност е СПМ и тъй като то изцяло се снабдява от местни източници, изглежда потенциалните несъбрани суми върху внесени суровини са пренебрежимо малки.
 (231)
 В контекста на горното Комисията следователно отбеляза, че производителите износители по същество никога не са плащали митото върху вноса и ДДС за машините, които са внасяли. Всъщност машините се внасят в съответната безмитна зона за целите на изграждането на производственото съоръжение и след като бъдат